יאנג דה ג'ייאנט

יאנג דה ג'ייאנט (באנגלית: Young the Giant; בתרגום חופשי: הענקיים הצעירים) היא להקת רוק אמריקאית, שהוקמה באירווין, קליפורניה, בשנת 2004. חברי הלהקה בהרכבה הנוכחי הם: סמיר גאדיה (סולן), ג'ייקוב טילי (גיטרה), אריק קנטה (גיטרה), פיאם דוסצדייה (גיטרת באס) ופרנסואה קומטויס (תופים). יאנג דה ג'ייאנט הוחתמו בחברת התקליטים Roadrunner Records בשנת 2009, באותה תקופה שמם עוד היה "הג'ייקס". כשנה לאחר מכן הוציאו את אלבום הבכורה שלהם ושלושת הסינגלים הראשונים של הלהקה, "My Body", "Cough Syrup" ו-"Apartment" הופיעו במצעד השירים האלטרנטיביים של ארצות הברית.

== היסטוריה ==
=== היווסדות (2004–2009) ===
הג'ייקס הוקמו בשנת 2004 באירווין, קליפורניה.<ref></ref> מורכבים מג'ייקוב טילי, אדם פארמר, קווין מסודי, אהסון האשמיאן וסמיר גאדיה, שם הלהקה היה ראשי תיבות של שמותיהם הפרטיים של החברים.<ref>https://qctimes.com/entertainment/music/young-the-giant-mixes-its-musical-cultures/article_88d63b52-ed21-11df-a770-001cc4c002e0.html</ref><ref name="ocweekly"></ref> לאחר מספר שינויים בהרכב הלהקה, כלל ההרכב עד שנת 2008 את גאדיה, טילי, האשמיאן, אריק קנטה, פרנסואה קומטויס וג'ייסון בורגר. תחילה היה קיים קושי לחברי הלהקה להיפגש ולעשות חזרות מוזיקליות מכיוון שהחברים למדו בבתי ספר שונים. כששניים מחברי הלהקה עדיין בתיכון והאחרים לומדים במכללות שונות, הג'ייקס הקליטו את המיני אלבום הראשון שלהם, Shake My Hand, עם המפיק איאן קירקפטריק. לאחר מכן, החליטו חברי הלהקה, כל אחד באופן עצמאי, אם להפסיק את לימודיהם ולהתמקד במוזיקה. בורגר עזב את הלהקה כדי להמשיך בלימודיו בבית הספר מנהטן למוזיקה בעיר ניו יורק וקומטויס החליף אותו בתפקיד המתופף. זמן קצר לאחר מכן, פיאם דוסצדייה, חבר ושותף ותיק של הלהקה, הצטרף כבסיסט.<ref name="ocregister"></ref> בשנת 2009, הלהקה ניגנה בארבעה מופעים בפסטיבל המוזיקה South by Southwest באוסטין, טקסס.<ref name="ocweekly1"></ref> השיר "Texas Tea" של הלהקה הופיע בפרק בסדרת ה-MTV "העולם האמיתי: ברוקלין", ו-"Paid the Piper" הופיע בסדרה "החיה" בערוץ הטלוויזיה האמריקני A&E. שיר אחר, "Cough Syrup", כיכב בתחנת הרדיו, KROQ, בלוס אנג'לס.<ref name="spinner1"></ref> זמן קצר לפני שנחתם חוזה ההקלטות עם Roadrunner Records באוגוסט, הקלידן אהסון האשמיאן עזב את הלהקה.<ref name="ocweekly3"></ref><ref name="ocweekly4"></ref> בדצמבר 2009 הודיעה הלהקה כי שינתה את שמה ליאנג דה ג'ייאנט.

=== Young the Giant (2010–2013) ===
סמיר גאדיה מופיע בפסטיבל סאסקואץ', 2011
הג'ייקס שינו את שמם באופן רשמי ליאנג דה ג'ייאנט בינואר 2010 במהלך הפקת אלבום הבכורה האפוני שלהם. במהלך 2010, יאנג דה ג'ייאנט הופיעו בתור מופע פותח במופעיהם של הלהקות מינוס דה בר וסטיל טריין בזמן שעבדו על אלבום הבכורה שלהם עם ג'ו צ'יקארלי באולפני Sunset Sound בלוס אנג'לס. צ'יקרקרלי, מפיק האלבום, נקט בגישה מיושנת בעת הקלטת האלבום. כל השירים באלבום הוקלטו בלייב, הקלטת לייב טראק, מה שהביא להרבה "חיתוכים" במהלך ההפקה. הלהקה הייתה זהירה מאוד לגבי שיריה, אך סמכה על החלטותיו של ג'ו צ'יקרקרילי שהפיק בעבר אלבומים עבור להקות מצליחות כמו השינס והסטרוקס. הלהקה האמינה בשקיפות והקליטה רק שירים שיכלה לשחזר מול קהל בהופעה חיה.<ref></ref>

לאחר שהלהקה סיימה להקליט בתחילת יוני,<ref name="mtv"></ref> הם ניגנו במופעים נוספים עם מרינה והיהלומים, הפיוצ'רהדס, Neon Trees וניו פוליטיקס.<ref name="billboard"></ref><ref name="qctimes"></ref> כמה שירים - כולל "My Body", "I Got" ו-"Strings"- הודלפו ברשת לפני יציאת האלבום.<ref name="spinner2"></ref> ב-26 באוקטובר, Roadrunner Records הוציאה להורדה דיגיטלית את אלבום הבכורה, Young the Giant,<ref name="ocweekly5"></ref> אשר אמזון דירגה כאלבום הרוק השלישי הטוב ביותר לשנת 2010.<ref name="amazon"></ref> האלבום יצא פיזית בארצות הברית ב-25 בינואר 2011<ref name="latimes"></ref> ובבריטניה ב-2 במאי.

הסינגל הראשון של הלהקה "My Body" יצא לרדיו האמריקני בינואר והגיע למקום 5 במצעד השירים האלטרנטיביים של הבילבורד.<ref name="Billboard"></ref> iTunes הציעה את השיר להורדה חופשית שבועית החל מ-9 בינואר. ביצוע של השיר הופיע גם בפרק באמריקן איידול. הלהקה ביצעה את השיר באותו החודש בתוכנית ג'ימי קימל לייב של ABC ובתוכנית דה דייל האביט של הערוץ Fuel TV.<ref name="cmj"></ref> את הקליפ הרשמי לסינגל, בו מופיע השחקן בריאן ג'יימס, ביים ג'סטין פרנסיס.

במרץ, יאנג דה ג'ייאנט היו המופע המרכזי של בתערוכת בילבורד בפסטיבל South by Southwest באוסטין, טקסס.<ref name="sxsw"></ref> בחודש מאי ניגנה הלהקה בפסטיבל המוזיקה סאסקואץ'!, במאוחר יותר... עם ג'ולס הולנד ב-BBC ובפסטיבל הבריחה הגדול בברייטון.<ref name="sasquatch"></ref> הזמר האנגלי מוריסי, באתר המעריצים True to You, הכריז על יאנג דה ג'ייאנט כאחת הלהקות החדשות האהובות עליו.<ref name="moz"></ref> הווידאו קליפ לסינגל השני של הלהקה, "Cough Syrup", עלה לראשונה ביוני.<ref name="coughsyrup"></ref> הלהקה נבחרה כאמנית השבוע של ה-MTV ב-4 ביולי.<ref name="push"></ref>

מיני-אלבום (EP) הכולל רמיקסים של אמנים ולהקות שונות לסינגל "My Body" כמו Two Door Cinema Club, טוקיו פוליס, ו-Ra Ra Riot, הועלה בספטמבר להורדה בחינם דרך עמוד הפייסבוק של הלהקה. המעריצים הוזמנו ליצור רמיקסים משלהם עם הזדמנות לגרסה שלהם להיכנס למיני אלבום.<ref name="remix"></ref> באוגוסט ניגנה הלהקה על הבמה המרכזית בפסטיבל לולפאלוזה.<ref name="usatoday"></ref>

יאנג דה ג'ייאנט הופיעו במהלך טקס פרסי הווידאו-קליפים של MTV 2011 ב-28 באוגוסט. הלהקה פתחה בסיבוב הופעות עם אינקיובס כעבור יומיים.<ref name="vma"></ref> החשיפה מהביצוע בטקס ה-VMA הובילה את האלבום יאנג דה ג'ייאנט לככב במצעד Billboard 200, שם הגיעה לבסוף למיקום 42.<ref name="postvma"></ref> מכירות הסינגל "My Body" עלו ב-220 אחוזים ב-iTunes, ועזרו לסינגל להגיע למקום 65 במצעד בילבורד הוט 100.<ref name="itunes1"></ref> יאנג דה ג'ייאנט הופיעו בפסטיבל המוזיקה של אוסטין סיטי לימיטס בספטמבר, וחודש לאחר מכן הם ביצעו שירים מאלבום הבכורה שלהם לפרק של MTV Unplugged שעלה לראשונה לרשת בנובמבר.<ref name="acl"></ref><ref name="unplugged"></ref>

הסינגל השלישי של הלהקה, "Apartment", יצא בפברואר 2011 והגיע למקום 26 במצעד השירים האלטרנטיביים של ארצות הברית.<ref name="uschart"></ref> הווידאו קליפ לשיר הופיע לראשונה באפריל 2012.<ref name="James"></ref> במאי, ביצעה הלהקה את "Apartment" ו-"Cough Syrup" בפרק של התוכנית טודיי שואו ב-NBC וחדשות CNN סיקרו את הלהקה חודש לאחר מכן.<ref name="Today"></ref><ref name="CNN"></ref>

הלהקה הוציאה וידאו קליפ לשיר "West Virginia", שאינו באלבום, בינואר 2012, והחלה את סיבוב ההופעות הראשון שלה בפברואר. הם גם הופיעו כמופע הראשי בסיבוב ההופעות וודיס הראשון של mtvU שהחל מאוחר יותר באותו החודש.<ref name="woodies"></ref> דמותו של דארן כריס, בליין אנדרסון, ביצעה גרסת כיסוי לשיר "Cough Syrup" בפרק "בדרכי" בעונה שלוש בסדרה Glee. השיר הופיע במהלך סצנת ניסיון ההתאבדות של דייב קפרוסקי המגולם על ידי השחקן מקס אדלר.<ref name="Votta"></ref>

=== Mind over Matter (2013–2015) ===
ב-28 באוקטובר 2013, יצא לאור "It's About Time" שהוא הסינגל הראשי מתוך האלבום השני של הלהקה, Mind over Matter. ב-9 בדצמבר 2013, הוציאה יאנג דה ג'ייאנט סינגל נוסף מאלבומה השני, "Crystallized". האלבום יצא לאור ב-21 בינואר 2014 דרך חברת התקליטים Fueled by Ramen. הלהקה גייסה את המפיק המועמד גראמי ג'סטין מלדל-ג'ונסן להפקת האלבום.

הניו יורק טיימס כינו את האלבום "אלבום חד וחשמלי שיש לו את השומר על אווירה מגניבה כמו של הקיור, ותואם למערך התודעה של, נניח, מיוז (אם כי בלי האוויר המכני של אותה הלהקה)."<ref></ref>

בסתיו הבא יצאה הלהקה לסיבוב הופעות בצפון אמריקה החל בדרום ברלינגטון, ורמונט, וסיימה בבולדר, קולורדו<ref></ref> מופעי הלהקה נפתחו על ידי הלהקה ויילדלינג שגאדיה סייע לה בחיפושה אחר מתופף.<ref></ref> לאחר יציאת אלבומם השני, הוציאה הלהקה קבוצת סרטונים מוזיקליים נוספים לסדרה שלהם ביוטיוב, "In the Open".

ב-2015, הוציאה הלהקה שני שירים בשם "Mirrorball" ו-"Mind Over Matter (Reprise)" אקסקלוסיבית בוויניל לקראת "יום חנות התקליטים" של אותה השנה. השירים יצאו מאוחר יותר באופן מקוון ב-28 ביולי 2017.

=== Home of the Strange (2016–2017) ===
ב-15 באפריל 2016 הוציאה הלהקה שיר חדש, "Amerika", שנקלח מאלבום האולפן השלישי שלה, Home of the Strange, שיצא לאור ב-12 באוגוסט 2016. הסינגל הרשמי הראשון בתקליט הוא "Something to Believe In", שנשלח לרדיו האלטרנטיבי ב-10 במאי 2016.<ref></ref> שיר נוסף מהאלבום, "Titus Was Born", יצא יחד עם קליפ מוזיקה מלווה ב-17 ביוני 2016.<ref></ref> סיבוב ההופעות של יאנג דה ג'ייאנט לאלבום זה החל ב-13 באוגוסט 2016 מהחוף המערבי של ארצות הברית. שני שירים נוספים מהאלבום החדש, "Youth Jungle"<ref></ref> ו-"Silvertongue",<ref></ref> יצאו מספר שבועות לפני יציאת האלבום.

=== Mirror Master (2018 – הווה) ===
הלהקה הוציאה את הסינגל הראשון, "Simplify", מתוך אלבומם הקרוב ב־14 ביוני 2018.<ref></ref> הסינגל השני של האלבום, " Superposition ", יצא ב-23 באוגוסט 2018, יחד עם הודעה כי Mirror Master ייצא ב-12 באוקטובר 2018, על ידי Elektra Records .<ref></ref> הלהקה הוציאה את הסינגל השלישי, "חום הקיץ", ב־21 בספטמבר 2018.<ref></ref> "Call Me Back", הסינגל הרביעי והאחרון לפני יציאת האלבום, יצא ב-5 באוקטובר 2018.<ref></ref>

== חברי הלהקה ==
חברים נוכחיים
* סמיר גאדיה – סולן, כלי הקשה, קלידים, גיטרה (מאז 2004)
** גאדיה נולד באן ארבור, מישיגן, וגדל באירווין, קליפורניה. הוא בא ממשפחת מוזיקאים, המתמחים בעיקר במוזיקה הודית קלאסית. אחותו, אמו וסבתו זמרות. הוא החל לחקור מגוון סגנונות מוזיקליים אמריקניים כבר בשלב מוקדם. הוא בעל תואר ראשון בביולוגיה אנושית מאוניברסיטת סטנפורד שם היה השתתף בהרכב קפלה בשם טלסמן. ב-2009 הוא הפסיק את לימודי הרפואה שלו למען מימוש שאיפותיו המוזיקליות. הוא כן מתכנן לחזור לסיים את התואר שלו ביום מן הימים. הוא חולק בית בלוס אנג'לס עם חבריו ללהקה כשלא נמצא בסיבובי הופעות.<ref></ref><ref></ref>
* ג'ייקוב טילי – גיטרה, סינתיסייזר, מלוטרון (מאז 2004)
* אריק קנטה – גיטרה, שירה, קלידים (מאז 2007)
* פיאם דוסצדייה&nbsp;– גיטרה בס, סינתיסייזר, שירה (מאז 2008)
* פרנסואה קומטויס – תופים, כלי הקשה, שירה, (מאז 2007) גיטרה בס (2004-2007)

חברים לשעבר (הג'ייקס)
* אהסון האשמיאן – קלידים, פסנתר, סינתיסייזר (2004–2009)
* ג'ייסון בורגר – תופים (2007)
* שון פישר – תופים (2004–2007)

== דיסקוגרפיה ==
=== אלבומי אולפן ===
*2010: Young the Giant
*2014: Mind over Matter
*2016: Home of the Strange
*2018: Mirror Master
=== מיני אלבומים ===
*2011: Remix EP
*2011: iTunes Live from Soho

== קישורים חיצוניים ==

* 

== הערות שוליים ==

קטגוריה:להקות רוק אמריקאיות
קטגוריה:להקות רוק אלטרנטיבי
קטגוריה:להקות שהוקמו בשנת 2004